## Odluka o uvjetima korištenja službenih osobnih automobila, mobilnih telefona, sredstava za službena putovanja, poslovnih kreditnih kartica i sredstava reprezentacije

### NN 128/2000 (21.12.2000.), Odluka o uvjetima korištenja službenih osobnih automobila, mobilnih telefona, sredstava za službena putovanja, poslovnih kreditnih kartica i sredstava reprezentacije

# ODBOR ZA IZBOR, IMENOVANJA I UPRAVNE POSLOVE ZASTUPNIČKOG DOMA HRVATSKOGA SABORA

2373

Na teme­lju članka 91. podstavka 7. Poslovnika Zastupničkog doma
Hrvatskoga državnog sabora (»Narodne novine«, br. 71/00), a u svezi s člankom
2. Zakona o pravima i obvezama zastupnika u Hrvatskom državnom saboru (»Narodne
novine«, br. 55/00), Miš­lje­nja Odbora za Ustav, Poslovnik i politički sustav
Zastup­ničkog doma Hrvatskoga sabora (klasa: 021-17/00-01/16, od 4. prosinca
2000.) i Prethodnog miš­lje­nja Predsjedništva Zastup­ničkog doma Hrvatskoga
sabora (klasa: 021-15/00-03/01, od 14. prosinca 2000.), Odbor za izbor, imenova­nja
i upravne poslove Zastupničkog doma Hrvatskoga sabora, u nastavku 12. sjednice,
održanom 15. prosinca 2000., donio je

## ODLUKU

### O UVJETIMA KORIŠTENJA SLUŽBENIH OSOBNIH AUTOMOBILA, MOBILNIH TELEFONA, SREDSTAVA ZA SLUŽBENA PUTOVANJA, POSLOVNIH KREDITNIH KARTICA I SREDSTAVA REPREZENTACIJE

I.

Ovom se Odlukom utvrđuju dužnosnici i državni službenici u Hrvatskom
saboru (u da­lj­njem tekstu: Sabor) koji imaju pravo na korište­nje službenih
osobnih automobila, mobilnih telefona, sredstava za službena putova­nja,
poslovnih kreditnih kartica i sredstava reprezentacije.

II.

Dužnosnici i državni službenici u Saboru, za potrebe ostva­riva­nja
prava iz ove Odluke, svrstani su u četiri skupine i to:

– I. skupina: predsjednik Sabora, predsjednik Županijskog doma,
potpredsjednici domova

– II. skupina: predsjednici radnih tijela, predsjednici klubova
zastupnika i tajnik Sabora

– III. skupina: potpredsjednici radnih tijela, zastupnici i tajnici
Zastupničkog i Županijskog doma

– IV. skupina: vodite­lji ustrojstvenih jedinica u Stručnoj služ­bi
Sabora.

SLUŽBENI OSOBNI AUTOMOBILI

III.

Pravo na korište­nje službenog osobnog automobila gor­nje klase, sa službenim
vozačem 24 sata dnevno, pripada predsjedniku Sabora i predsjedniku Županijskog
doma Sabora.

Pravo na korište­nje službenog osobnog automobila gor­nje sred­nje klase
sa službenim vozačem 24 sata dnevno pripada potpredsjednicima domova i tajniku
Sabora.

Pravo na korište­nje službenog osobnog automobila sred­nje i do­nje sred­nje
klase, u obav­lja­nju službe, iz servisa Ureda za opće poslove Vlade i Sabora,
pripada predsjednicima radnih tijela, pred­sjednicima klubova zastupnika te
tajnicima Zastupničkog i Županijskog doma.

Potpredsjednici radnih tijela i zastupnici u obav­lja­nju zastup­ničke
dužnosti te vodite­lji ustrojstvenih jedinica u Stručnoj službi, ovisno o
potrebama obav­lja­nja službe i o mogućnostima, koriste se službenim vozilom s
vozačem iz servisa uz odobre­nje tajnika Sa­bora.

MOBILNI TELEFONI

IV.

Pravo na korište­nje mobilnog telefona, pored dužnosnika iz točke II.,
I. skupine ove Odluke pripada tajniku Sabora, tajnicima domova Sabora,
tajnicima kabineta predsjednika Sabora i Županij­skog doma, vodite­lju Službe
za odnose s javnošću, vodite­lju Protokola pri Saboru, tajnicima radnih tijela
za va­njsku politiku, me­đu­parlamentarnu surad­nju i europske inte­gracije
Zastupničkog do­ma Sabora.

Tajnicima službenih izaslanstava, uz prethodno odobre­nje tajnika
Sabora, pripada pravo na korište­nje mobilnog telefona za vrije­me traja­nja
službenog puta.

Predsjednik Sabora i predsjednik Županijskog doma imaju pra­vo i na
mobilni telefon u službenom osobnom automobilu koji ko­riste.

SLUŽBENA PUTOVANJA

V.

Službena putova­nja u inozemstvo zatupnicima odobrava tajnik Sabora, uz
prethodnu suglasnost predsjednika Sabora. Radi dobiva­nja prethodne
suglasnosti, vodite­lji izaslanstava obvezni su predsjednika Sabora izvijestiti
o svrsi putova­nja i broju članova izaslanstva.

Službena putova­nja u zem­lji, po nalogu dužnosnika iz točke II., I.
skupine ove Odluke i predsjednika radnih tijela, potpisuje tajnik Sabora.

VI.

Zastupnici, koji koriste smještaj u stanovima za službene potrebe ili u
unajm­ljenim stanovima, a na sjednice domova i radnih tijela dolaze vlastitim
vozilom, imaju pravo na jednokratnu naknadu troškova kilometraže (pri dolasku i
odlasku nakon završetka zasjeda­nja).

Zastupnici, koji iznimno koriste hotelski smještaj, a na sjednice
domova, radnih tijela i klubova zastupnika dolaze vlastitim vozilom, imaju
pravo na višekratnu naknadu troškova kilometraže (pri dolasku i odlasku u
svakom tjednu koliko traje zasjeda­nje).

Zastupnici koji ne koriste smještaj u stanovima za službene potrebe, u
unajm­ljenim stanovima i hotelski smještaj, a imaju prebivalište uda­ljeno više
od 50 a ma­nje od 100 km od Zagreba i na sjednice domova, radnih tijela i
klubova zastupnika dolaze vlastitim vozilom, imaju pravo na naknadu mjesečnih
troškova prijevoza do 2.500,00 kuna.

Pravo na naknadu troškova kilometraže iz stavka 1., 2. i 3. ove točke
ostvaruje se po odobre­nju tajnika Sabora, a uz predoče­nje odgovarajuće
dokumentacije (navođe­nje re­gistarskog broja vozila, privitak potvrde o naplaćenoj
cestarini, trajektu i drugo).

VII.

Dužnosnici i zastupnici, u obnaša­nju svojih dužnosti, imaju pravo na
korište­nje prijevoza zrakoplovom.

Pravo na korište­nje zrakoplovne putničke karte I. poslovne klase
pripada predsjedniku Sabora i predsjedniku Županijskog doma.

Pravo na korište­nje zrakoplovne karte ekonomske klase pripada
potpredsjednicima domova Sabora, predsjednicima radnih tijela, svim ostalim dužnosnicima,
kao i zastupnicima.

U slučajevima kada zrakoplovne linije koristi dele­gacija Sabora, svi
njezini članovi, u pravilu, imaju pravo na korište­nje put­ničke karte poslovne
klase.

POSLOVNE KREDITNE KARTICE

VIII.

Pravo na korište­nje poslovne kreditne kartice ima predsjednik Sabora i
predsjednik Županijskog doma.

Po posebnom odobre­nju tajnika Sabora, pravo na korište­nje pos­lovnih
kreditnih kartica imaju tajnici kabineta predsjednika Sabora i predsjednika Županijskog
doma, tajnici radnih tijela za va­njsku politiku, međuparlamentarnu surad­nju i
europske inte­gra­cije Zastupničkog doma Sabora te vodite­lj Protokola pri
Saboru za vrijeme službenog puta.

Poslovne kartice mogu se koristiti za plaća­nje troškova koji su obuhvaćeni
putnim nalozima za putova­nje u zem­lji i inozemstvu (prijevoz, smještaj,
prehrana i drugi s tim u svezi troškovi), kao i troškova reprezentacije iz točke
IX. stavka 2. ove Odluke.

Kontrolu troškova obav­lja tajnik Sabora.

REPREZENTACIJA

IX.

Pravo na sredstva za
reprezentaciju unutar organiziranih ugo­stite­ljskih usluga u Saboru, pored dužnosnika
iz točke II., I. skupine ove Odluke, imaju predsjednici radnih tijela i klubova
zastupnika, tajnik Sabora i tajnici domova Sabora.

Pravo na sredstva za
reprezentaciju izvan organiziranih ugo­stite­ljskih usluga u Saboru, imaju dužnosnici
iz točke II., I. skupine ove Odluke.

X.

Ova Odluka stupa na snagu
danom donoše­nja.

Klasa: 121-01/00-01/03
Zagreb, 15. prosinca 2000.

Predsjednik Odbora za izbor, imenova­nja i upravne poslove
Zastupničkog doma Hrvatskoga sabora
**dr. sc. Vilim Herman,** v. r.

if !supportEmptyParas endif

Odluka, NN 128/2000-2373